**XIV. Topoľčianska bežecká liga - rok 2017**

**Propozície TBL:**

Organizátor: TBK TORA Topoľčany, o. z.

Informácie: - mobil 0948 866 856 ( ( 12,00-19,00 hod.),

-webowé stránky: beh.sk ( súťaže: Topoľčianska bežecká liga ), [www.tbl9.webnode.sk](http://www.tbl.9webnode.sk)

Trať: 1 míľa - 1609 m.

Miesto: park Tovarníky - ulica Odbojárov, vchod do parku pod reštauráciou Zlatý Baránok ( pod kaštieľom ).

Prezentácia: vždy 15 min. pred štartom, ( okrem Hrušovian, kde bude prezentácia podľa propozícií organizátorov tohto behu ).

Organizácia pretekov: Preteky na 1 míľu budú rozdelené do rozbehov s maximálne 15 pretekármi.

Hodnotenie: Podľa dosiahnutého času v pretekoch a počtu pretekárov ( napr. : pri počte 10 pretekárov: 1.-10 bodov, 2.- 9 bodov, ... ,10.- 1 bod. V prípade rovnakého času u pretekárov dostanú títo rovnaký počet bodov a ďalší pretekár bude mať o dva body menej = 1. a 2. pretekár -10 bodov, 3.- 8 bodov. Posledný pretekár má vždy 1 bod ). Za vytrvalostný beh v Hrušovanoch budú pridelené 3 body všetkým pretekárom, ktorí absolvujú minimálne 1 preteky na 1 míľu. TBL je celoročná súťaž, ktorá bude vyhodnotená v decembri. Záverečné poradie sa pri rovnosti bodov určuje podľa počtu odbehnutých pretekov a potom podľa dosiahnutého času.

Poznámka: Do vyhodnotenia v decembri budú zaradení iba pretekári, ktorí absolvujú najmenej 6 pretekov TBL Pretekári s účasťou do 5 pretekov dostanú diplom za účasť.

**Súťaž o Pohár primátora mesta Topoľčany:**

Pohár môže získať iba pretekár, ktorý sa zúčastní najmenej 6 pretekov TBL. Pohár je putovný, držiteľ sa mení po roku. Držiteľ dostane aj menší pohár, ktorý mu zostáva. Postup pre určenie držiteľa pohára : Z výsledkov pretekov vyberú organizátori najlepší dosiahnutý čas v roku, ktorý sa u veteránov ( ženy od 30 rokov, muži od 35 rokov ), preráta podľa svetových tabuliek WMA. Pretekár, ktorý dosiahne najlepší čas, získa Pohár primátora mesta Topoľčany v danom roku.

Štartovné: 1 euro ( občerstvenie v deň pretekov ). Dorastenci a juniori neplatia.

Kategórie :

Muži: AM 18-– 39, BM 40 - 44, CM 45-– 49, DM 50 - 54, EM 55 - 59, FM nad 60 r.

Ženy: GŽ 18 - 34, HŽ 35 - 39, CHŽ 40 - 44, IŽ 45 - 49, JŽ 50-54, KŽ 55-59, LŽ nad 60 r.

Dorastenci a dorastenky do 10 a 15 r.,

Juniori a juniorky do 18 r.

Pre zaradenie do kategórie je rozhodujúci rok narodenia.

Upozornenie: Pretekári sa zúčastňujú pretekov na vlastné nebezpečenstvo a organizátori nezodpovedajú za úrazy a škody na majetku pretekárov a ďalších osôb prítomných na pretekoch.

**Kalendár pretekov 2017:**

 1. preteky: 5.január, 16,00 hod.

 2. preteky: 9.február, 16,00 hod.

 3. preteky: 9.marec, 16,00 hod.

 4. preteky: 13.apríl, 16,00 hod.

 5. preteky: 11.máj, 17,00 hod.

 6. preteky: 27.máj, Beh cez dva mosty - Memoriál Š. Petrikoviča, Hrušovany

 7. preteky: 8.jún, 18,00 hod.

 8. preteky: 29.jún, 18,00 hod.

 9. preteky: 10.august, 18,00 hod.

 10. preteky: 14.september, 17,00 hod.

 11. preteky: 12.október, 16,00 hod.

 12. preteky: 9.november, 16,00 hod.

Vyhodnotenie: 7.december 16,00 hod. (miesto bude spresnené)

Pretekári, ktorí sa nemôžu zúčastniť pretekov v plánovanom termíne, sa v odôvodnených prípadoch môžu zúčastniť pretekov po dohovore na vyššie uvedenom telefónnom čísle v deň pretekov podľa kalendára o 10.00 hod. ( volať deň pred pretekmi ). (**VM**)